**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.10

2024. gada 12. jūnijā

Sēde sasaukta plkst. 13:00, tiešsaistē

Sēdi atklāj plkst. 13:00

Domes sēde ir atklāta.

Ierosinātā jautājuma steidzamības pamatojums – projekta pieteikuma “Infrastruktūras attīstība uzņēmējdarbības atbalstam Limbažu novadā” Centrālās finanšu un līgumu aģentūras Kohēzijas politikas fondu vadības informācijas sistēmā (KPVIS) iesniegšanas termiņš noteikts līdz 2024. gada 21. jūnijam. Lai būtu iespējams iesniegt projekta pieteikumu, pirms tam nepieciešams veikt ieņēmumu un izmaksu analīzi, to var veikt tikai pēc domes pieņemtā lēmuma par finansējuma piešķiršanu projektam. Kā arī projekta ietvaros, pirms projekta pieteikuma iesniegšanas, nepieciešams noslēgt līgumu ar sadarbības partneri - SIA “Limbažu siltums”.

**Darba kārtība:**

1. Par projekta "Infrastruktūras attīstība uzņēmējdarbības atbalstam Limbažu novadā" īstenošanu.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://www.youtube.com/watch?v=TQG_jiOZS-g>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Valdis Možvillo, Arvīds Ozols, Rūdolfs Pelēkais, Jānis Remess, Dagnis Straubergs, Edmunds Zeidmanis.

**Sēdē nepiedalās deputāti:** Dāvis Melnalksnis (informējis, ka nepiedalīsies), Kristaps Močāns (iemesls nav zināms), Ziedonis Rubezis (iemesls nav zināms), Regīna Tamane (informējusi, ka nepiedalīsies).

**Sēdē piedalās:** Aiga Briede, Aija Liepa, Ainārs Liniņš, Aira Lapkovska, Andris Zunde, Anna Siliņa, Antra Kamala, Antra Paegle, Ausma Eglīte, Beāte Kožina, Ginta Ģērmane, Ieva Mahte, Iveta Beļauniece, Iveta Umule, Izita Kļaviņa, Jana Lāce, Jana Mošura, Juris Graudiņš, Kārlis Irmejs, Liene Berga, Linita Amoliņa, Lāsma Liepiņa, Līga Viļčinska, Mārtiņš Grāvelsiņš, Raimonds Straume, Raivis Galītis, Rasa Zeidmane, Rihards Būda, Sabīne Stūre, Sandra Paegle, Sandra Smiltniece, Sarma Kacara, Sintija Zute, Solvita Kukanovska, Viktors Zujevs, Ģirts Ieleja.

**Lēmums Nr.415**

**1.**

**Par projekta "Infrastruktūras attīstība uzņēmējdarbības atbalstam Limbažu novadā" iesniegšanu**

Ziņo Ģirts Ieleja, debatēs piedalās Dagnis Straubergs

Vides aizsardzības un reģionālās attīstības ministrija Eiropas Savienības (turpmāk – ES) fondu plānošanas 2021.-2027. gada perioda ietvaros ir izsludinājusi ES kohēzijas politikas programmas 2021.–2027.gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” projektu iesniegumu atlasi 5.1.1.1. pasākumā „Infrastruktūra uzņēmējdarbības atbalstam” 2.kārtu. Pasākuma ietvaros tiek atbalstīti pašvaldību attīstības programmās paredzētie projekti esošajās rūpnieciskajās teritorijās un citās esošajās vai jaunajās uzņēmējdarbības attīstības teritorijās.

Centrālās finanšu un līgumu aģentūra no 2024. gada 21. februāra līdz 21. jūnijam izsludinājusi 5.1.1.1. pasākuma “Infrastruktūra uzņēmējdarbības atbalstam” projektu iesniegšanas termiņu.

Ar 2022. gada 22. decembra lēmumu Nr.1250 (protokols Nr.18, 19.) Limbažu novada dome nolēma atbalstīt Vizbuļu ielas pārbūvi Mandegās, Skultes pagastā, Limbažu novadā. Projektēšanu veica SIA “CEĻU KOMFORTS”, reģ. Nr.44103040845. 2024. gada 8. maijā Limbažu novada Būvvalde izdevusi atzīmi par projektēšanas nosacījumu izpildi 23.01.2024. būvatļaujā Nr.BIS-BV-5.27-2024-1908.

2021. gada 19. maijā Alojas novada dome, reģ. Nr.90000060032, noslēdza Līgumu Nr.AND/5-28-5/21/177 ar SIA “Global Project”, reģ. Nr.40103524162, par Alojas pilsētas Jūras, Rīgas un Valmieras ielas posmu pārbūves būvprojekta izstrādi un autoruzraudzību būvdarbu laikā. 2023. gada 17. augustā Limbažu novada Būvvalde izdevusi atzīmi par projektēšanas nosacījumu izpildi 19.04.2022. būvatļaujā Nr.BIS-BV-4.5-2022-149.

2024. gada 23. maijā Limbažu novada dome atbalstīja lēmuma projektu Nr.342 (protokols Nr.9, 15.) “Par Limbažu novada attīstības programmas 2022. – 2028.gadam aktualizētā investīciju plāna 2024. – 2026.gadam apstiprināšanu”. Investīciju plāna 13. punkts “Infrastruktūras attīstība uzņēmējdarbības atbalstam Limbažu novadā” ietver gan Vizbuļu ielas pārbūvi Mandegās, Skultes pagastā, Limbažu novadā, gan Jūras un Rīgas ielas posma pārbūvi Alojā, Limbažu novadā. Kopējās plānotās attiecināmās projekta izmaksas noteiktas EUR 2 105 959,00.

Projekta “Infrastruktūras attīstība uzņēmējdarbības atbalstam Limbažu novadā” iesnieguma maksimālais attiecināmais ERAF finansējuma apmērs nepārsniedz 85 % no projekta iesnieguma attiecināmo izmaksu summas.

Pamatojoties uz  [Eiropas Savienības fondu 2021.–2027. gada plānošanas perioda vadības likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [19.](https://likumi.lv/ta/id/331743#p19) panta 6. un 13. punktu, Pašvaldību likuma 4. panta pirmās daļas 3. punktu un 12. punktu, Komercdarbības atbalsta kontroles likumu, Teritorijas attīstības plānošanas likuma 12. panta pirmo daļu, Ministru kabineta 2024. gada 16. janvāra noteikumiem Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi”, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu, **atklāti balsojot: PAR** – 9 deputāti (Māris Beļaunieks, Andris Garklāvs, Lija Jokste, Aigars Legzdiņš, Valdis Možvillo, Arvīds Ozols, Rūdolfs Pelēkais, Jānis Remess, Dagnis Straubergs), **PRET –** nav, **ATTURAS –** deputāts Edmunds Zeidmanis, Limbažu novada dome **NOLEMJ:**

1. Noteikt projekta kopējās attiecināmās izmaksas EUR  2 157 558,71 no tām ERAF finansējums EUR 1 767 000,00  un Limbažu novada pašvaldības līdzfinansējums EUR 390 558,71.
2. Uzdot Limbažu novada pašvaldības Centrālās pārvaldes Attīstības un projektu nodaļai sagatavot un līdz 2024. gada 21. jūnijam iesniegt projekta iesniegumu “Infrastruktūras attīstība uzņēmējdarbības atbalstam Limbažu novadā” Centrālās finanšu un līgumu aģentūras Kohēzijas politikas fondu vadības informācijas sistēmā (KPVIS).
3. Projektu atbalsta gadījumā tā īstenošanai nepieciešamo Eiropas Reģionālās attīstības fonda līdzfinansējuma priekšfinansējumu  un Limbažu novada pašvaldības līdzfinansējumu nodrošināt, ņemot aizņēmumu Valsts kasē.
4. Veikt grozījumus novada pašvaldības Attīstības programmas 2022.-2028. gadam Investīciju plāna 2024.-2026. gadam 13. punktā “Infrastruktūras attīstība uzņēmējdarbības atbalstam Limbažu novadā”, nosakot projekta kopējās izmaksas EUR 2 157 558,71 apmērā ar PVN.
5. Slēgt sadarbības līgumu ar pašvaldības kapitālsabiedrību SIA “Limbažu siltums” par projekta “Infrastruktūra uzņēmējdarbības atbalstam  Limbažu novadā” īstenošanu.
6. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Juridisko nodaļu un SIA “Limbažu siltums” sagatavot lēmuma 5. punktā minēto sadarbības līguma projektu un iesniegt domes priekšsēdētājam parakstīšanai.
7. Projekta apstiprināšanās gadījumā Centrālās pārvaldes Attīstības un projektu nodaļas projektu un attīstības koordinatorei Janai Mošurai veikt projekta vadītāja pienākumus, kā arī vērsties Limbažu novada pašvaldībā par saņemtā finansējuma iekļaušanu Limbažu novada pašvaldības budžetā un par Limbažu novada pašvaldības līdzfinansējuma piešķiršanu.
8. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
9. Kontroli par lēmuma izpildi uzdot veikt Limbažu novada pašvaldības izpilddirektoram.

Sēdi slēdz plkst. 13:11

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU